**Slujbaşii vieţii**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem bolnavi de vorbe efemere

Când timpul cu secunde ne-a fentat

Ne-ascundem printre albe somnifere

Şi-n somn furăm din visuri surogat .

Nu mai luptăm nici pentru-alesul nostru

Când pretendenţi romantici stau la rând

Ne-alegem mici iubiri fără căpăstru

Şi punem ţepi la florile din gând.

Vrem să fugim din teamă, din caverne

Deşi suntetem doar nişte ameţiţi

Furaţi de toţi de rude, de guverne

Ne amăgim de vorbe însoţiţi.

Sorbind nectar din artele divine

Ne-mpiedicăm de falsul virtuoz,

Şi tot aşa prin lumea cu jivine

Ne pendulăm precum pantera roz.

Suntem părtaşi la crima mondială

Greşim ades, jignim, lovim, rănim,

Şi ascultând de cei cu mintea goală

Nu mai putem să ne mai revenim.

Nici să murim nu mai avem putere

Nici ştreangul nu mai este ce a fost,

Iar zilnic respirăm numai durere...

Să pătimim nu cere nici un cost.

Slujbaşi de soi ai unei vieţi mizere

Ne amăgim cu cu câte un nimic,

Avere, aur, inima nu cere...

Ea vrea iubire multă... pic cu pic...